google/wiki40b huggingface dataset:
Alauddin al-Qahhar dari Aceh

Sultan Alauddin al-Qahhar atau gelaran rasmi baginda `Ala ad-Din Ri`ayat Syah al-Kahhar ialah Sultan Aceh ketiga yang memerintah dari tahun 1537 atau sekitar tahun 1539 menurut Denys Lombard hingga tahun 1568 atau 8 Jumadil awal 979 H / 28 September 1571 menurut Denys Lombard. Baginda menggantikan saudaranya Sultan Salahuddin pada tahun 1537 atau 1539 pada kudeta kerajaan-kerajaan. Dalam tradisi Aceh, baginda juga dikenang sebagai penguasa yang memisahkan masyarakat Aceh ke kumpulan administratif (kaum atau sukeë).

Kempen ketenteraan

Ketika baginda menaiki takhta, Sultan Alauddin Al-Qahhar telah menyedari keperluan Aceh untuk meminta bantuan daripada pihak Turki. Bukan hanya untuk mengusir penjajah Portugis di Melaka, namun juga untuk melakukan futuhat ke wilayah-wilayah lain, khususnya daerah pedalaman Sumatera, seperti daerah Batak pada tahun 1539. Dalam penyerbuan itu, baginda telah menggunakan pasukan Turki, Arab, dan Abbesinia. Pasukan Turki berjumlah 160 orang ditambah 200 orang tentera dari Malabar membentuk kelompok elit angkatan bersenjata Aceh. Mendez Pinto, yang mengamati perang dia antara pasukan Aceh dengan Batak telah melaporkan, telah kembalinya armada Aceh di bawah komando berbangsa Turki bernama Hamid Khan, berikutan keponakan Pasha di Kaherah.
Baginda juga turut menyerang Kerajaan Aru, tetapi dilawan oleh tentera dibawah Kesultanan Johor. Pada tahun 1547, secara peribadi, baginda telah terlibat dalam serangan yang gagal ke arah Kesultanan Melaka. Setelah kejadian ini, Aceh berubah menjadi negara yang aman damai selama 10 tahun pada dekad 1550-an.
Akan tetapi, pada tahun 1564 atau 1565, baginda telah menyerang Johor dan membawa Sultannya, Sultan Alauddin Riayat Shah II, ke Aceh dan ia-pun dihukum mati, kemudian menobatkan Muzaffar II dari Johor di takhta Kesultanan Johor. Aceh kemudian mengambil kekuasan atas Aru dari Kesultanan Johor. Pada tahun 1568 baginda melancarkan kembali serangan yang gagal ke Melaka. Ketika Muzaffar diracun di Johor, Alauddin telah mengirimkan armadanya ke Johor, tetapi telah berpatah balik kerana pertahanan Johor yang agak kuat.
Taman Abadi Tien Nien, Puchong

Taman Abadi Tien Nien merupakan sebuah kawasan perumahan yang terletak di kawasan Puchong, Selangor.
Gereja Reformed

Gereja Reformed (bahasa belanda: Gereformeerd atau Hervormd) ialah sebuah kumpulan denominasi Kristian Protestan yang berdasarkan pada teologi Calvinisme, yang bermula oleh Reformasi Swiss pimpinan Huldrych Zwingli dan kemudian merebak di Eropah barat. Pada tahun 1999 sebuah selidik mengira terdapat 746 denominasi Hervormd di seluruh dunia.
Salah satu denominasi Gereja Reformed ialah Baptis Hervormd, yang menganut pengakuan iman Reformed dan mempunyai pandangan gereja Baptis mengenai sakramen tersebut.
Gereja Reformed mempunyai motto ecclesia reformata semper reformanda secundum verbum Dei atau "gereja yang telah tereformasi perlu terus bereformasi sesuai dengan firman Tuhan" yang bermaksud bahawa kedudukan orang Kristian terhadap isu-isu kontemporari tidak sepatutnya terkristalisasi pada ajaran yang dibuat pada masa yang lampau.
Mukim Jabi, Terengganu

Pentadbiran

Mukim Jabi merupakan salah sebuah mukim yang terdapat dalam negara Terengganu, dan juga merupakan satu dari mukim yang terletak dalam pentadbiran Daerah Besut,Dan Mukim Jabi bersempadan dengan Daerah Setiu.
Roscommon

Roscommon (bahasa Ireland: Ros Comáin) merupakan sebuah bandar di County Roscommon, Wilayah Connacht, bahagian barat Republik Ireland dengan penduduk sebanyak (termasuk pinggirannya) 5,017 orang pada tahun 2006 (4,489 tahun 2002)
Nama Roscommon berasal dari Santo Coman, yang mendirikan sebuah biara di sini pada abad ke-5. Hutan di sekitar biara itu diberi nama St. Coman's Wood. Nama Ireland untuk Hutan St. Coman kemudian dianglisisasi, sehingga bandar ini mendapatkan nama Roscommon.
Toutenant

Toutenant ialah komun di jabatan Saône-et-Loire dan di kawasan Bourgogne di timur Perancis.
Cibinong, Gunung Sindur

Poskod

Poskod yang digunakan di Cibinong adalah 16340. Terdapat buah desa di dalam daerah kecamatan Gunung Sindur.
Azizul Khamis

AZIZUL KHAMIS merupakan seorang penyanyi berkelahiran Ipoh,Perak. Beliau merupakan anak keenam daripada tujuh orang adik beradik dan mendapat pendidikan awal di Sekolah Rendah dan Menengah Anglo Chinese Ipoh dan meneruskan pengajian di Institut Kesihatan Umum Bangsar Kuala Lumpur.
Beliau meminati bidang nyanyian sewaktu beliau berumur 6 tahun dan pada usia itu beliau mula menyanyi dengan kugiran. Lagu pertama beliau bersama kugiran di Ipoh ialah Salam Mesra yang pernah dipopularkan oleh penyanyi A. Halim.
Pada tahun 1978, beliau mencuba nasib dalam siri pertandingan nyanyian yang dianjurkan oleh RTM Ipoh iaitu Bintang Kelab RTM. Beliau merupakan peserta yang berjaya ke peringkat akhir. Pada tahun 1980, beliau berhijrah ke Kuala Lumpur dan mula berjinak-jinak dirinya dalam beberapa siri pertandingan nyanyian lagi dan menjuarainya beberapa kali. Di antaranya, Bintang Suara Emas Malaysia 1982, Bintang Golden Voice 1983, Bintang Suara Bandaraya 1984 dan beberapa lagi.
Berikutan daripada itu, pada tahun 1985, beliau mendapat tempat tawaran merakamkan album yang berjudul Kasih ke Mana Menghilang yang diterbitkan oleh Ansyary Mohd Ibrahim setelah beliau mendapat tempat kedua dan persembahan terbaik dalam pertandingan lagu patriotik pada tahun 1984 anjuran RTM.
Bendahara

Bendahara merupakan satu jawatan pentadbiran dalam kerajaan klasik Melayu sebelum kedatangan kuasa barat pada abad ke-19. Bendahara dilantik oleh Sultan dan merupakan jawatan yang diwarisi. Jawatan ini dipegang oleh keluarga Bendahara. Bendahara dan Sultan berkongsi jurai keturunan yang sama. Pada masa ini, Bendahara digunakan di Brunei sebagai gelaran pembesar diraja bertaraf wazir, iaitu golongan tertinggi selepas Sultan.

Sejarah

Walaupun tidak jelas bila gelaran Bendahara itu mula-mula digunakan, namun paling jelas telah terdapatnya beberapa orang Bendahara Melayu yang berpengaruh misalnya Tun Perak yang pernah menjadi Bendahara bagi Kesutanan Melayu Melaka. Di bawah perkhidmatan Tun Perak, Melaka telah mencapai kemuncaknya pada lewat abad ke-15. Menurut Sejarah Melayu dan Hikayat Hang Tuah, Bendahara Tun Perak secara rahsia telah menyembunyikan Hang Tuah, seorang Laksamana Melayu yang pernah diperintahkan oleh Sultan untuk dihukum bunuh.
Pada tahun 1612, Bendahara Tun Sri Lanang dari Kesultanan Johor telah ditugaskan oleh Sultan Alauddin Shah Riaayat Johor untuk menyusun sejarah Melayu dan rekod sejarah ke dalam buku. Buku ini dikenali sebagai Sulalatus Salatin dan kemudiannya dikenali sebagai Sejarah Melayu, sebuah karya sastera yang penting dalam sejarah bahasa Melayu. Pada tahun 1699, Bendahara Abdul Jalil menjadi Sultan Abdul Jalil IV Johor selepas sultan sebelumnya, Sultan Mahmud Shah II telah dibunuh, tiada meninggalkan waris di belakang. Selepas pemerintahan Sultan Abdul Jalil IV, yang telah dianugerahkan Bendahara Pahang sebagai wilayah pemerintahan peribadinya. Bendahara Tun Abbas dan keturunannya memerintah Pahang berterusan sehingga Tun Mutahir, yang telah digulingkan dalam perang saudara pada tahun 1863.
Semasa era Kesultanan Terengganu yang diasaskan oleh Sultan Zainal Abidin I Terengganu pada 1708. Bagida adalah anak kepada Tun Habib Abdul Majid, bendahara Johor abad ke-17.
Nepal Airlines

Kelas Shangri-La

Shangri-La Class adalah kelas perniagaan Nepal Airlines di semua penerbangan antarabangsa. Shangri-La Class terdiri daripada 16 kerusi pada pesawat Boeing 757 dan 8 kerusi pada pesawat Airbus A320 dengan konfigurasi empat kali. Nepal Airlines menghidangkan penumpang Kelas Shangri-La dengan makanan yang dinilai oleh ahli masakan. Penumpang juga disediakan dengan pelbagai minuman untuk dipilih, termasuk wain pelengkap, koktel, vodka, dan pelbagai minuman ringan.

Kelas Ekonomi

Nepal Airlines menyediakan penumpang kelas ekonomi dengan makanan pilihan sama ada ikan, ayam atau kambing. Penumpang juga boleh meminta makanan vegetarian pada masa tempahan.

Kelas Ekonomi

Semua pesawat domestik Nepal Airlines dikonfigurasikan dengan kelas ekonomi sahaja oleh kerana kebanyakan penerbangan domestik kurang dari satu jam, penumpang akan dilengkapi dengan gula-gula dan kapas sahaja.
Junior Chamber Malaysia

Junior Chamber Malaysia bermula apabila ia ditubuhkan di Persekutuan Tanah Melayu pada 1954. Junior Chamber di Sarawak dan Junior Chamber di Sabah meanggotai Junior Chamber International pada 1956 dan 1963 berikutnya. Junior Chamber Peninsular Malaysia, Junior Chamber Sarawak dan Junior Chamber Sabah kemudiannya dikenali sebagai tiga Organisasi Kebangsaan ("National Organization - NOMs") anggota langsung kepada Junior Chamber International.

Alamat surat-menyurat

Junior Chamber International Malaysia 

No. 19-3, Jalan 8/55A 

Taman Setiawangsa 

54200 Kuala Lumpur 

Phone: +6018-2059883

Email: info@jcimalaysia.cc
Le Givre

Le Givre ialah sebuah komun di jabatan Vendée di wilayah Pays de la Loire barat Perancis.
Pemindahan muka

Pemindahan muka atau transplan muka ialah sebuah prosedur perubatan bagi menggantikan sebahagian ataupun kesemua bahagian muka seseorang. Pemindahan muka separa pertama di dunia dilakukan di Amiens Perancis dalam tahun 2005. Pemindahan muka penuh pertama pula dilakukan di Sepanyol dalam tahun 2010.
San Miguel de Bernuy

San Miguel de Bernuy merupakan sebuah kawasan perbandaran di Sepanyol di Segovia, di komuniti autonomi Castile dan León.
Ahli Mesyuarat Tingkap (drama TV)

Plot

Drama ini mengisahkan tentang tiga sahabat baik iaitu Zai, Ju dan Ira yang sering berkumpul dan berjumpa di kafe milik Datin Bobo jika terdapat sebarang masalah yang inigin dibincangkan. Pertemuan mereka itu sering menarik perhatian orang sekeliling ekoran aksi mereka yang dianggap keterlaluan walaupun membabitkan masalah kecil. Ia sesuai dengan tagline mereka 'tak 'over' tak sah'. Pada masa yag sama, Ju dan Ira menaruh hati terhadap anak lelaki Datin Bobo iaitu Azmel. Kedua-dua mereka saling berahsia perkara itu sehingga masing-masing memasang misi untuk menambat hati Azmel.
Persamaan serentak

Kaedah penyingkiran

Penyingkiran melalui pendaraban yang adil juga merupakan kaedah yang sering digunakan untuk menyelesaikan persamaan serentak. Kaedah ini menggunakan prinsip bahawa Kedua-dua belah persamaan adalah masih sama apabila kedua-dua belah didarabkan atau dibahagikan oleh kuantiti yang sama, atau apabila kuantiti sama ditambahkan atau ditolak, Apabila persamaan menjadi lebih ringkas melalui penyinkiran beberapa pemboleh ubah, suatu pemboleh ubah dapat diselesaikan secara sepenuhnya, dan nilai tersebut boleh menggantikan persamaan lain. Cara tersebut membolehkan penyelesaian bagi nilai pemboleh ubah lain.

Matriks

Sistem persamaan juga boleh diwakili dalam bentuk matriks, membolehkan pelbagai prinsip matriks digunakan terhadap masalah itu. Sistem persamaan linear serentak dikaji dalam algebra linear, di mana kaedah penyingkiran Gaussan dan penguraian Cholesky digunakan untuk menyelesaikan masalah. Untuk menentukan penyelesaian anggaran dalam sistem umum secara numerik, kaedah Newton berdimensi n boleh dipakai. Geometri algebra secara asasnya merupakan teori persamaan polinomial serentak. Persoalan berkenaan keberkesanan pengiraan melalui persamaan-persamaan tersebut tergolong dalam teori penyingkiran. Lihat juga petua Cramer yang mengunakan hasil bahagi dua penentu untuk mencari penyelesaian.
Model persamaan serentak merupakan sejenis model statistik dalam bentuk set persamaan serentak linear dan sering digunakan dalam ekonometrik.
Dalam aritmetik modular, sistem mudah kongruens serentak boleh diselesaikan melalui kaedah penggantian berturutan. Persamaan-persamaan serentak adalah lebih mudah untuk diselesaikan melalui kaedah ini.

Kuasa dua terkecil linear

Sebuah set persamaan serentak linear boleh ditulis dalam bentuk matriks sebagai Ax = y. Sekiranya terdapat lebih banyak persamaan daripada pemboleh ubah, sistem itu dianggap memiliki penentu berlebihan dan oleh itu, secara umumnya tiada penyelesaian. Sistem itu boleh diubah menjadi (AᵀA)x = Aᵀy. Sistem baharu itu mempunyai jumlah persamaan sama dengan pemboleh ubah (matriks AᵀA ialah matriks segi empat) dan boleh diselesaikan seperti biasa. Penyelesaian yang diperoleh merupakan penyelesaian kuasa dua terkecil daripada persamaan asal dengan penentu berlebihan lalu meminimumkan norma Euclidan, ||Ax − y||, ukuran percanggahan antara kedua-dua belah dalam sistem asal.
Zahidi Zainul Abidin

Ketua UMNO Bahagian

Di mesyuarat perwakilan UMNO Bahagian Padang Besar, beliau menewaskan Ahli Parlimen Padang Besar, Datuk Seri Azmi Khalid dengan majoriti 19 undi daripada 503 perwakilan yang mengundi pada 18 Oktober 2008.Mesyuarat ini telah dijalankan di Dewan Sri Jerneh, Sekolah Menengah Kebangsaan Dato' Jaafar Hassan, Bukit Ketri.

Ketua Pemuda UMNO

Pada 2 Jun 2008, beliau menyatakan hasratnya untuk bertanding jawatan Ketua Pemuda UMNO, namun menarik diri hasratnya untuk bertanding jawatan Ketua Pemuda UMNO pada 23 Oktober 2008 dengan alasan perkembangan terbaru pencalonan tidak berpihak kepadanya dan mendakwa trend terbaru pemilihan dilihat lebih memberi tumpuan kepada kedudukan kewangan calon, manakala calon yang mempunyai sumber kewangan yang terhad menghadapi tekanan untuk terus mendapat pencalonan, jadi menyebabkan beliau tidak terdaya untuk bersaing.

Ahli Parlimen Padang Besar

Pada 5 Mei 2013, beliau telah menanag PRU13 sebagai Ahli Parlimen Padang Besar P001 memperolehi 21,473 undi dengan majoriti 7426 undi menewaskan Azamhari Mohamood 14,047 undi. 
PRU-13: BN ada projek besar jika menang selesa di Padang Besar. 
Duty-free zone for Padang Besar 'if BN retains seat'

Pertikaian

Zahidi Zainul Abidin menyifatkan banjir kilat yang berlaku di negeri Pulau Pinang pada November 2017 adalah balasan Tuhan kepada kemungkaran Ketua Menteri Lim Guan Eng dan DAP.
Seni cetak

Seni cetak ialah proses penghasilan karya seni melalui teknik percetakan, biasanya di atas kertas. Kecuali dalam kes monotaip, proses ini mampu menghasilkan salinan karya yang sama dalam jumlah banyak, yang dikenali cetakan atau gambar teraan. Setiap kepingan karya bukanlah tiruan tetapi hasil asli kerana ia bukan diciplak daripada mana-mana karya seni yang lain dan secara tekniknya dikenali sebagai teraan. Ini berbeza dengan lukisan yang mencipta satu karya seni asli yang unik. Teraan dihasilkan dari satu permukaan asli tunggal, secara tekniknya disebut sebagai matriks. Matriks yang umum digunakan adalah seperti plat logam, biasanya tembaga atau zink untuk turisan atau goresan; batu untuk litografi; blok kayu untuk toreh kayu, linoleum untuk torehan lino dan plat fabrik untuk percetakan skrin. Masih banyak lagi bahan lain yang digunakan dalam karya seni ini, dan akan diterangkan di bawah. Karya yang dicetak dari satu plat tunggal membentuk satu edisi, dan di zaman mdoden ini selalunya ditandatangani dan dinomborkan untuk membentuk suatu edisi terhad. Teraan juga boleh diterbitkan dalam bentuk buku, sebagai buku artis. Satu teraan boleh terhasil dari satu atau beberapa teknik.
Kersamanah

Poskod

Poskod yang digunakan di Kersamanah adalah 44185. Terdapat buah desa di dalam daerah kecamatan Kersamanah.
Kampung Kuala Sala

Poskod

Poskod yang digunakan di Kampung Kuala Sala, Kota Sarang Semut, Kedah adalah 06800.
Tan Chai Ho

Pendidikan

Pendidikan rendah di Sekolah Jenis Kebangsaan Cina Kepong, Kuala Lumpur dari tahun 1956 hingga 1961. Pendidikan menengah sampai Senior Cambridge pada tahun 1967. Tamat Tingkatan Enam Pada tahun 1969. Latihan Profesional: Setiausaha Syarikat.
Jędrzejów

Jędrzejów merupakan sebuah bandar yang terletak di wilayah Świętokrzyskie, Poland.
Kampung Bukit Mentuk

Poskod

Poskod yang digunakan di Kampung Bukit Mentuk, Chukai, Terengganu adalah 24000.
Sekolah Menengah Kebangsaan Toh Indera Wangsa Ahmad

Sejarah

Sekolah Menengah Kebangsaan Toh Indera Wangsa Ahmad  terletak kira-kira 1 km dari bandar Batu Gajah menghala ke Tanjung Tualang. Sekolah ini mula ditubuhkan pada tahun 2 Januari 1965. Pada peringkat permulaan, sekolah ini menumpang di Sekolah Menengah Sultan Yussuf, Batu Gajah dengan permulaan 3 kelas dengan 8 orang guru. Ketika itu, sekolah ini lebih dikenali dengan nama Sekolah Menengah Rendah Batu Gajah yang hanya mempunyai tiga buah kelas yang menggunakan pengantar Bahasa Inggeris. Pada Januari 1966, jumlah kelasnya bertambah kepada 15 buah (dengan 20 orang guru) dan tiga kelas daripadanya menggunakan pengantar Bahasa Melayu.
Pada tahun 1967, sekolah ini berpindah ke bangunan sendiri di Batu 1, Jalan Tanjung Tualang dan jumlah kelasnya telah meningkat kepada 23 kelas dalam dua sesi pagi (Tingkatan 2 dan 3) dan petang (Kelas Peralihan dan Tingkatan 1) dengan muridnya pelbagai kaum. Bangunan ini telah dirasmikan pada 14 Mac 1969 oleh Menteri Pelajaran Malaysia (pada ketika itu) iaitu YB En. Mohd Khir bin Johari.
Pada tahun 1990, sekolah ini telah menerima kemasukan murid tingkatan empat sebanyak tiga kelas dan kumpulan pertama menduduki Peperiksaan Sijil Pelajaran Malaysia (SPM) pada tahun 1991. Pada tahun 1994, sekolah ini telah menerima bangunan tambahan satu blok tiga tingkat dan pada tahun 1996, sekolah ini telah menerima kemasukan murid Aliran Sains.
Pada 16 Februari 1998, sekolah ini telah dinaikkan kepada gred A dan pada 1 Jun 2001 sekolah ini telah bertukar nama kepada Sekolah Menengah Kebangsaan Toh Indera Wangsa Ahmad dan dirasmikan oleh Tn. Hj. Abdullah Othman, Pegawai Pendidikan Daerah Kinta. Pada Tahun 2003, sekolah ini telah mendapat sebuah bangunan dua makmal komputer dan pada tahun berikutnya mata pelajaran elektif Teknologi Maklumat ditawarkan kepada murid tingkatan empat. Pada tahun 2009, sekolah ini telah menerima kemasukan murid Kelas Rancangan Khas tingkatan 1 seramai 23 orang, 2010 (22 orang) dan 2011 (22 orang) dan 2012 (21 orang). Pada 2011, murid sulung Rancangan Khas telah menduduki Penilaian Menengah Rendah (PMR) dengan pencapaian 100% lulus dan empat orang murid mendapat A dalam semua mata pelajaran.
Pertambahan kemasukan murid ke sekolah ini menyebabkan pihak sekolah merancang pembangunan fizikalnya dan pada tahun 2012, SMK Toh Indera Wangsa Ahmad telah mendapat bangunan baru berbentuk kabin dengan enam buah bilik darjah. Pihak sekolah juga sedang merancang pembinaan sebuah surau bagi keperluan murid menjalankan aktiviti-aktiviti pendidikan Islam.

Pencapaian

Pelajar sekolah ini mendapat tempat kelima dalam pertandingan Drama Komsas peringkat kebangsaan pada tahun 2015.
Kampung Binjai, Chukai

Poskod

Poskod yang digunakan di Kampung Binjai, Chukai, Terengganu adalah 24000.
Javier Aquino

Cruz Azul

Pada 23 Julai 2010, Aquino membuat debut untuk Cruz Azul ketika kejohanan Apertura 2010 menentang Estudiantes Tecos, pasukannya menang 3-0. Beliau menjaringkan gol pertamanya pada 24 Oktober 2010 ketika hari ke-13 musim Apertura 2010 menentang Morelia, seri 1–1. Beliau kemudian menghabiskan masanya selama dua tahun di Cruz Azul, dengan 90 penampilan dan menjaringkan tujuh gol secara jumlahnya.

Villarreal

Pada 28 Januari 2013, Aquino dilaporkan telah berpindah ke kelab Villareal CF di Sepanyol. Beliau membuat penampilan pertama untuk Villareal ketika menggantikan Moi Gómez pada minit ke-67 menentang Hércules CF, seri 1-1.

Rayo Vallecano (pinjaman)

Pada 25 Ogos 2014, Villarreal mengumumkan bahawa Aquino telah dipijam oleh Rayo Vallecano untuk musim 2014–15. Beliau membuat debut untuk pasukannya menentang Atlético Madrid pada 25 Ogos, pasukannya seri 0–0.

Kerjaya antarabangsa

Beliau membuat penampilan pertama untuk pasukan kebangsaan Mexico pada 4 Julai 2011 menentang Chile dalam saingan Copa América 2011. Beliau kemudian bermain perlawanan peringkat kumpulan seterusnya.
Messemé

Messemé ialah sebuah komun di jabatan Vienne di wilayah Poitou-Charentes barat Perancis.
Gauri Shinde

Kehidupan peribadi

Shinde berkahwin dengan R. Balki pada 2007.
Persatuan Penulis Sarawak

Persatuan Penulis Sarawak (PENULIS), atau singkatannya (PENULIS), telah diluluskan penubuhannya oleh Jabatan Pendaftaran Pertubuhan pada 21 April 2012, dengan nombor pendaftaran 0833-12-SWK. Penubuhan PENULIS adalah cetusan idea wartawan media massa berbahasa Melayu (cetak dan elektronik), yang membuat liputan pada majlis Hari Pejuang Bahasa 152. PENULIS juga akan menjadi payung kepada semua penulis di Sarawak, khususnya kepada golongan wartawan dan bekas wartawan, yang menulis dalam bentuk penulisan ilmiah (deskriptif) dalam medium penulisan bahasa Melayu.
Mesyuarat Protem penubuhan PENULIS, julung kali diadakan pada 15 Februari 2012, dengan kehadiran ahlinya seramai 35 orang. Mesyuarat ini telah meluluskan penubuhan Persatuan Penulis Sarawak (PENULIS) , dan juga telah memilih Encik Awang Zaidel Bin Awang Jamil, sebagai Presiden Persatuan Penulis Sarawak (PENULIS) yang pertama. PENULIS beroperasi di RUMAH PENULIS, D/A No. 289 H Lorong 6A-IB, Taman Matang Jaya, Jalan Matang, 93050 Kuching, Sarawak. E-mel PENULIS ialah penulissarawak@gmail.com
Keadaan bank

Keadaan bank merupakan pemboleh ubah rawak yang digunakan bagi mewakili kebarangkalian gagal sesebuah bank. Kebarangkalian gagal sebenar tidak diketahui oleh penyimpan.
Penarafan CAMELS di Amerika Syarikat bertujuan bagi membayangkan penilaian pengatur dan penyelia mengenai keadaan bank. Penilaian ini tidak dibebaskan pada umum tetapi hanya diberikan kepada pengurus bank.
Kampung Star Kanan

Poskod

Poskod yang digunakan di Kampung Star Kanan, Marang, Terengganu adalah 21600.
Alstom Metropolis & Shanghai Electric C830C

Shanghai Alstom Metropolis C830C, bersama-sama dengan C751C merupakan unit kereta api elektrik berbilang generasi ketiga yang menggunakan kawalan kereta api berasaskan komunikasi untuk aliran-aliran Sistem Pengangkutan Gerak Cepat (MRT) di Republik Singapura. 24 set kereta api 3 gerabak telah dihasilkan oleh Shanghai Alstom Transport Co Ltd (usahasama Alstom dan Shanghai Electrik), dengan penghantaran sejak akhir Jun 2014.

Pengendalian tanpa pemandu

C830C beroperasi sepenuhnya tanpa pemandu dalam keadaan normal, menggunakan CBTC yang tidak memerlukan "litar landasan blok tetap" untuk menentukan kedudukan kereta api. Sebaliknya, ia bergantung pada "komunikasi digital dua hala berterusan" di antara setiap kereta api yang dikawal dan pusat kawalan. Baru-baru ini, kajian menunjukkan sistem CBTC mengurangkan kos kitaran hayat untuk keseluruhan aset kereta api serta meningkatkan kebolehlenturan dan kawalan operasi.
Rupéreux

Rupéreux ialah sebuah komun yang terletak di komun Seine-et-Marne di utara-tengah Perancis.
Valdemoro

Valdemoro merupakan sebuah kawasan perbandaran yang terletak di Sepanyol dalam wilayah Madrid
Leafie, A Hen into the Wild

Pelakon

Filem ini turut disertai oleh beberapa orang pelakon terkenal, antaranya adalah So-ri Moon, Seung Ho Yoo, Min-sik Choi
Tam Suhaimi

Nor Azemi Suhaimi atau lebih dikenali sebagai Tam (lahir 1979) ialah seorang pelakon 
lelaki Malaysia. Bermula sebagai pelakon kanak-kanak, kerjaya Tam terus bertahan sehingga menginjak dewasa dan kini bergelar Pengarah sejak 2013. dan lebih banyak menumpukan tugas-tugas disebalik tabir penerbitan drama-drama tv tempatan.

Kehidupan awal

Beliau muncul dalam filem Kaki Bakar (1995) arahan Uwei Hj Saari  Anak kepada Kalang (Khalid Salleh)  pendatang dari Indonesia. Bersama seorang lagi pelakon kanak-kanak ikonik, Nasrizal Ngasri. 
Tam mendapat perhatian ramai apabila drama tv, Cili Padi  mendapat perhatian ramai apabila dia yang memegang watak Salim, abang kepada Syafiq (Nik Fariz Nik Fazil)  menjadi pujaan ramai kanak-kanak dan remaja era 90 an kerana sifatnya yang kecil molek. Disamping teraju utama Jaafar Onn, Melissa Saila dan Zizie Ezette.

Kerjaya

Selepas menginjak dewasa dan remaja, Tam jarang muncul di kaca tv. Tetapi dia mendapat perhatian ramai apabila muncul sebagai watak utama dalam drama Dunia Anita yang disiarkan di tv3 pada 2006. Semenjak itu dia terus mengukuhkan nama dalam industri hiburan tempatan. Selepas itu dia membintangi produksi Gaia pada 2008 bersama Farish Ramli dan Nora Danish. 
Meskipun kerap tampil dalam drama, telefilem komedi. Tam sebenarnya berbakat dalam genre lain seperti Biarkan Burung Bernyanyi dia berperanan sebagai anak remaja yang memberontak dengan ibunya yang telah berkahwin baru. Dia tidak merestui kehadiran orang baru dalam keluarga mereka. Dia mensabotaj lauk pauk di gerai ibunya dengan menuang banyak garam dan memagari pintu rumah dengan kayu.